
Okresný súd Stará Ľubovňa 8T/35/2025 8525010199 01. 09. 2025 Mgr. Vladimír Gurka ECLI:SK:OSSL:2025:8525010199.1
ROZSUDOK V MENE SLOVENSKEJ REPUBLIKY Okresný súd Stará Ľubovňa samosudcom Mgr. Vladimírom Gurkom, na verejnom zasadnutí dňa 1. septembra 2025 v Starej Ľubovni v trestnej veci proti obv. A. B. pre prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c) Trestného zákona, takto rozhodol: Súd podľa § 334 ods. 4 Trestného poriadku schvaľuje dohodu o vine a treste uzavretú dňa 11.8.2025 pod sp. zn. Pv 114/25/7710 na Okresnej prokuratúre Stará Ľubovňa a p o t v r d z u j e, ž e Obvinený A. B., nar. X.X.XXXX v C. D., trvale bytom C. A. XXX/X, B., E. C. D., v súčasnosti vo väzbe v ÚVV a ÚVTOS Prešov, je vinný, že v presne nezistenom čase v období leta v roku 2024 sa vyhrážal svojim rodičom B. B. a F. B., že ich pozabíja a že sa im pomstí, pričom jeho konanie sa stupňovalo a jeho správanie vyvrcholilo dňa 19.4.2025 v čase okolo 18.00 hod., kedy telefonoval svojej matke F. B., ktorej začal nadávať a keď zrušila hovor, tak jej dňa 19.4.2025 v čase o 19.38 hod., kedy sa F. B. nachádzala na adrese svojho trvalého bydliska, zaslal zo svojho mobilného telefónneho čísla XXXX XXX XXX na jej telefónne číslo XXXX XXX XXX postupne tri hlasové správy, obsahom ktorých boli vulgárne nadávky, ale aj vyhrážky smrťou, pričom v týchto hlasových správach tiež uviedol, že keď príde do Plavča, tak začne zabíjať ich všetkých, príde si po ich gebule a podobné vyhrážky, teda inému sa vyhrážal smrťou takým spôsobom, že to môže vzbudiť dôvodnú obavu a čin spáchal na chránených osobách (svojich rodičoch), čím spáchal pokračovací prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c) Trestného zákona. Za to mu súd ukladá Podľa § 360 ods. 2 Trestného zákona v spojení s § 39 ods. 4 Trestného zákona, za použitia § 38 ods. 2 Trestného zákona, trest odňatia slobody na 5 (päť) mesiacov. Podľa § 49 ods. 1 písm. a) Trestného zákona súd obvinenému výkon uloženého trestu odňatia slobody podmienečne odkladá.
Podľa § 50 ods. 1 Trestného zákona súd obvinenému určuje skúšobnú dobu na 24 (dvadsaťštyri) mesiacov. Podľa § 73 ods. 2 písm. c) Trestného zákona v spojení s § 74 ods. 1 Trestného zákona súd obvinenému ukladá ochranné protialkoholické liečenie ústavnou formou. odôvodnenie: Dňa 11.8.2025 podal prokurátor Okresnej prokuratúry Stará Ľubovňa súdu návrh na schválenie dohody o vine a treste uzavretej v predmetnej trestnej veci dňa 11.8.2025 za účasti prokurátora, obvineného a obhajcu obvineného na Okresnej prokuratúre Stará Ľubovňa pod sp. zn. Pv 114/25/7710. Na verejnom zasadnutí, po prednesení návrhu dohody o vine a treste prokurátorom Okresnej prokuratúry Stará Ľubovňa, odpovedal obvinený po poučení o jeho právach na všetky otázky, kladené mu samosudcom podľa § 333 ods. 3 Trestného poriadku, „áno“. Okolnosti skutku a ich priebeh majú podklad vo vykonanom dokazovaní v prípravnom konaní, právnu kvalifikáciu skutku považuje súd za správnu, dohodu o vine a treste vyhodnotil ako primeranú a spravodlivú, preto ju postupom podľa § 334 ods. 4 Trestného poriadku schválil a potvrdil rozsudkom tak, ako je uvedené vo výrokovej časti tohto rozhodnutia. Poučenie: Proti tomuto rozsudku nie je prípustné odvolanie, ani dovolanie, okrem dovolania podľa § 371 ods. 1 písm. c/ alebo § 371 ods. 2 druhá veta Trestného poriadku. Rozsudok nadobudol právoplatnosť jeho vyhlásením.

